Diari Oficial de la Generalitat Valenciana


Sumari del DOGV 6850, del 29-08-2012 (2012/8143)

Informació pública de la modificació puntual número 2 permuta amb catalogació i descatalogació de la forest d'utilitat pública número 51 sector la Calera.
----------------------------------------------------------------------------------------------------------------------------------------------------------

### Dades del document

Número de DOGV
:   6850

Data del DOGV
:   29-08-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/8143


Data del document
:   04-07-2012

Organisme emissor
:   Ajuntament de Santa Pola

Tipus de document
:   Anunci

Descriptors 

:   * Santa Pola
    * pla d'urbanisme
    * administració local

Informació pública de la modificació puntual número 2 permuta amb catalogació i descatalogació de la forest d'utilitat pública número 51 sector la Calera. [2012/8143]  
Francisca Isabel Soler Pomares, secretària de l'Ajuntament de Santa Pola (Alacant), certifique:   
Que el Ple de l'Ajuntament, en sessió ordinària celebrada el dia 29 de juny de 2012, entre altres, va adoptar l'acord següent:   
27. Exposició pública de la modificació puntual núm. 2 permuta amb catalogació i descatalogació del MUP núm. 51 sector la Calera de calcària. La secretària va llegir la proposta de la regidora d'Urbanisme, en què s'exposa que, havent-se rebut escrit de la Conselleria d'Infraestructures, Territori i Medi Ambient, Direcció Territorial d'Alacant, en data 27 d'abril de 2012, RGE núm. 589357138961, en aquest Ajuntament, referent a l'assumpte: viabilitat-requeriment descatalogació 8.300 m² (zona sector la Calera de calcària) de Santa Pola forest núm. 51 del Catàleg de Forests d'Utilitat Pública i catalogació d'altres 8.300 m² localitzats enclavats de la forest (zona sector la Calera de calcària).  
Es fa constar que amb data 28 de març, l'enginyer forestal en cap de la Demarcació Forestal de Crevillent, instructor de l'expedient, emet un informe previ de viabilitat de la proposta; no obstant això, planteja en el seu informe que els terrenys que, si és el cas, passaran a formar part de la forest catalogada han de tindre la consideració d'SNU de protecció forestal (o equivalent en la nomenclatura del PGOU). La inclusió d'una superfície en l'actual forest pública exigeix que la seua titularitat siga del titular de la forest pública catalogada, és a dir, de l'Ajuntament de Santa Pola.  
El compliment de reclassificació urbanística a SNUP i restauració ambiental van ser assumides per aquest Ajuntament en la sessió plenària de 24 de febrer de 2012  
La catalogació/descatalogació del domini públic forestal que inevitablement suposa la permuta correspon al Govern Valencià, mitjançant el corresponent decret. Per això, prèviament al decret en qüestió, s'hauran de complir els requisits següents:  
Aprovació de la MP corresponent del pla general.  
Presentació, aprovació i compromís d'execució de la restauració ambiental  
Acreditació amb document vàlid en dret de la titularitat municipal dels terrenys que s'agregaran a la muntanya.  
En conseqüència, es proposa al Ple l'adopció de l'acord plantejat.  
  
Sotmés a votació amb huit vots en contra (1 EU, 2 Compromís i 5 PSOE), i onze vots a favor (PP), el Ple de l'Ajuntament per majoria va acordar:  
Primer. Exposar al públic la modificació puntual permuta amb catalogació i descatalogació de MUP núm. 51 sector la Calera de calcària, per període d'un mes.   
Durant aquest termini la documentació estarà depositada per a la seua consulta pública en l'Ajuntament.  
Segon. Publicar en el Diari Oficial de la Comunitat Valenciana i en un diari no oficial d'àmplia difusió de la Comunitat el present acord, durant un mes.  
Tercer. Obrir un termini d'al·legacions previ a l'aprovació definitiva municipal de la present modificació puntual.  
I perquè conste en l'expedient corresponent, expedisc la present certificació, d'ordre i amb el vistiplau de l'alcalde, a reserva dels termes que resulten de l'aprovació de l'acta corresponent (art. 206 del ROF).  
  
Santa Pola, 4 de juliol de 2012.- L'alcalde: Miguel Zaragoza Fernández. La secretària: Francisca Isabel Soler Pomares.